***Csoportok***

* ***17 csoport****.*

2023-at 17 már működő csoporttal indítottuk. Közülük a sarudi csoport még a próbaévét töltötte, majd novemberben megtartottuk az alakuló ülésüket, ahol az önkéntesek kinyilvánítottak, hogy karitatív tevékenységüket szeretnék a Máltai Szeretetszolgálat keretei között végezni, így megtörtént a működésük hivatalossá tétele és velük együtt lett 17 aktívan működő csoportunk. Itt kell megemlítenem, hogy nagy örömünkre 2023-ban Edelényben is elkezdett szerveződni egy nagyon-nagyon ígéretes önkéntes csoportunk. Fiatal, agilis és zömében szociális területen dolgozó most már mondhatom, hogy önkénteseink rengeteg elképzeléssel, tervvel kezdtek el dolgozni és kezdték el a hivatalos megalakulásukat megelőző egy éves munkát. Ezúton is köszöntjük mindkét új csoportunk önkéntes tagjait a köreinkben és kívánunk a munkájukhoz sok sikert, kitartást és örömet.

* **Taglétszámok**

A 17 már aktívan működő csoportban aktív tagként nyilvántartott önkéntesünk száma 282 fő pártoló tagok száma 58 aktívan dolgozó, de nem tag száma 195 fő

Az önkéntes csoportjainkban éves szinten elvégzett önkéntes órák száma 2023-ban 20 448 – ez 4 órás kerettel számolva több, mint 5000 ezer nap/ év

A tagrevíziót nagyon fontos lenne mindenhol megtartani.! Mindenki gondoljon vissza rá, hogy meglepődött mennyi is a tényleges taglétszáma, ahhoz képest, amit gondolt.

* **Adományok mennyisége, mennyi ember értünk el, mennyi szervezetnek segítettünk:**

*Támogatott:*

1. *személyek száma: 12 143 fő*
2. *Szociális intézmények száma: 42*
3. *Oktatási intézmények száma: 30*
4. *Egészségügyi intézmény: 1*

*Kiosztott adomány:*

1. *Ruha+lábbeli 244 016 db*
2. *Gyógyszer + gyógyászati segédeszköz: 32 db*
3. *Tankönyv, tanszer: 2351 db*
4. *Játék: 3588 db*
5. *Egyéb adomány: 3007 db*

*Mindezek összértéke: 66 806 000 Ft*

**Kiosztott élelmiszer mennyiség**



Az Élelmiszerbank kapcsán a városokban lévő csoportjaink előnyben részesülnek, hiszen ott találhatóak azok a boltláncok, akikkel az Élelmiszerbanknak szerződése van.

Kiosztott élelmiszer mennyisége és értéke összesítve:

* + - Az OK-tól kapott mennyiség: **517 328 kg**, értéke: **51 732 837** Ft
		- Adni örömben összegyűjtött: **22 913 kg** értékes: **22 913 000 Ft**
		- Élelmiszer banktól kapott mennyiség: **131 396 kg** értéke: **173 608 300 Ft**
		- Élelmiszer bankos gyűjtés: **3500 kg** értéke: **3 500 000 Ft**
		- **Összesen:** **= 251 754 137 Ft**
* **Melyek azok a feladatok, amiket szinte minden csoport végez:**

Vannak azok a klasszikus tevékenységek, amelyeket minden önkéntes csoportunk végez. Ilyen az fenti táblázatban már felvetített adománycsoportok gyűjtése és osztása. Az olyan könnyebben mozgatható adományok, mint a ruha vagy játék gyűjtésé és osztását a csoportok egyszerűbben meg tudják oldani. Sokkal több szervezést igényel pl. a bútoradományok rászorulókhoz történő eljuttatása hiszen a csoportjaink jellemzően nem rendelkeznek olyan ingatlanokkal, ahol tárolni tudnák a bútoradományokat. Az ilyen jellegű adományok tovább juttatása leginkább direkt formában, az adományozótól egyenesen a rászorulóhoz történő szállítással oldódik meg.

Minden csoportunk végez élelmiszer gyűjtést és osztást, ami talán az egyik legfontosabb feladat, hiszen az élelem létszükséglete minden embernek.

Csoportjaink zöme végez idősgondozást, amely beteglátogatásokat idős emberek otthonában történő segítését jelenti.

Minden csoportunk csatlakozik a Szeretetszolgálat országos akcióihoz. Nem luxus táska, Adni öröm, cipősdoboz stb.

* **Melyek azok a feladatok, amik példa értékűek és csak egy-egy csoport végzi.**

Valamennyi csoportunk végez viszont olyan speciális feladatot is, amit nem említenék a klasszikus feladatok közé:

Ilyenek:

* + - Abasáron: a karácsonyi melegétel osztás
		- Balassagyarmaton: a börtönmisszió
		- Tiszanána: gyermektáboroztatás
		- Miskolc: Sérült gyermekek oktatási intézményekbe történő szállítása
		- Eger: Egészségügyi tanácsadás
		- Szikszó: hittantábor
		- Salgótarján: Ukrán menekültek segítése
		- Tokaj: gyermek korrepetálás, egészségügyi tanácsadás
		- Sátoraljaújhely: Kiemelkedő együttműködés a fiatalokkal
		- Hatvan: Tűzifa osztás
		- Kazincbarcika: Sérült gyermekek támogatása
		- Sarud: Karácsonyi melegétel osztás
		- Kisköre: Idősnapi ünnepség a településen élő szépkorúaknak
		- Mezőkövesd: Iskolát kezdő elsős gyermekek megajándékozása
		- Heves: Szertelen szerda
		- Tállya…
		- Gyöngyös, Mátravidéki csoport: Durandai gyermekeknek zenés játékos foglalkozások
* **Lelki élet a csoportoknál, zarándoklat:**

Csoportjaink nagy hangsúlyt fektetnek a „Hit védelmére”. Részt vettek számos zarándoklaton. Voltak Csíksomlyón, Mátraverebély-Szentkúton, Máriapócson, nagy létszámmal vettünk részt a Pápai szentmisén, az augusztus 20-ai körmeneten.



Mint, ahogy említettem is minden csoportunk fektet hangsúlyt a lelki életre, viszont van olyan csoportunk is, ahol ez nagyon kiemelkedően és példa értékűen működik. Ilyen a mezőkövesdi csoportunk, ahol havi rendszerességgel van imaóra és ezen túl aktív résztvevő Mezőkövesd lelki életének. Bátorítom a többi csoportunkat is, szervezzék meg a rendszeres találkozójukat a lelki vezetővel és csendesedjenek el együtt, töltődjenek el a lelki békével.

* **Koordinátor csapat**

2023-ban Régiónkban kialakult egy három főből álló önkéntes koordinátor csapat, akik lendületesen fogtak bele a csoportjainkkal való foglalkozásba, a segítésükbe, az önkéntesség fejlesztésébe. Az év folyamán mindhárman többször is ellátogattak a csoportjainkhoz, megismerkedtek a csoportok munkájával, a csoportok vezetőivel, tagjaival, feltérképeztek az erősségeiket és a nehézségeiket. Munkájuknak néhány hónap múlva is már meglátszik az eredménye. Felosztották egymás között a régió területét, mindenkinek meg van a saját mentorált csoportja, akivel megkülönböztetett figyelemmel foglalkozik. Folyamatossá vált a személyes kapcsolattartás, közös probléma megoldás. Bíztatom a csoportvezetőket és a tagokat is, hogy bátran keressétek Őket, mindenben a segítségetekre lesznek. Ahogy említettem is nagy erővel lendültek bele az ifi önkéntesség szervezésebe.

* **Ifi önkéntesség**

Önkéntes koordinátoraink nagy erővel fordultak az ifi önkéntesség felé is. Sok csoportunknál teljesítettek diákok közösségi szolgálatot, de a mi célunk nem csak az, hogy diákok nálunk tudják le a közösségi szolgálatot, hanem az, hogy meg is tartsuk Őket és örömmel jöjjenek hozzánk segíteni. Büszkén mondhatom el, hogy sikerült is egy stabil 15 főből álló ifi önkéntes bázist létrehoznunk. Ők zömében Miskolcon ill. Sátoraljaújhelyen élő fiatalok, akik a távolság ellenére is rendszeresen találkoznak. A találkozásikhoz Finastra Hungary Kft. felajánlásának köszönhetően Miskolc központjában a Bató házban kaptak egy nagyon kulturált helyet, ami a bázisukká vált. Külön megemlítem a Lyukói fiatalok közösségét, akik Miskolc legnagyobb szegregátumában élő fiatalok alkotják. Ők küldetésüknek választották a Lyukóvölgyben élők segítését és nemcsak lakóhelyükön, de országos viszonylatban is részt vettek karitatív akciókban. Ehhez regionális kortásképzés keretei az évben ifjúsági animator és gyógynövény szakértő képzettséget is szereztek.

Ifi önkénteseink számos programon vettek rész 2023-ban. Rendszeres segítői voltak a Máltai Játszótér programjainak, bekapcsolódtak nyári táborokba pl. Hejcén és Szikszón. A tavalyi évben regionális ifi önkéntes nyári táborban vett részt 25 fő Sátoraljaújhelyen, ahol a hajléktalanellátó intézmény környezetét varázsolták szebbé. A tábor nem csak az önkéntes tevékenységekről szólt, hanem csapatépítő, érzékenyítő foglalkozásokkal is támogattuk a hatékonyabb munkát. Az őszi önkéntes tábor az Adni öröm adománygyűjtő akcióra történő felkészülést biztosította a fiatalok számára, akik már rutinos résztvevőként tudták támogatni az újonnan csatlakozó fiatalokat. Miskolcon közel 190 diák csatlakozott az Adni Öröm adománygyűjtésünkhöz.

Az ifiönkéntesség kapcsán megemlíteném még, hogy vannak olyan csoportjaink, akik nem csak a középiskolákkal alakítottak ki együttműködést, hanem általános iskolákkal is. Miskolcon a Diósgyőri Szent Ferenc Római Katolikus Iskola kisdiákjai örökbe fogadták ennek az épületnek az udvarát és az idős ellátottjaink nagy örömére nyári időszakban rendszeresen jönnek parkot gondozni. Csak bíztatni tudom azokat a csoportjainkat, ahol nincs középiskola, hogy a helyi általános iskolákkal vegyék fel a kapcsolatot mert gyümölcsöző együttműködések alakulhatnak ki ebből is.

* **72 óra kompromisszumok nélkül**

Külön szeretném megemlíteni, ami nagy örömet jelentett a régiónk számára, hogy 2023-ban a 72 óra kompromisszumok nélkül akcióban 3 helyszínen végeztünk egy időben karitatív tevékenységet

* Salgótarjánban az Idősek Otthonának kerítését festette le közel 15 önkéntes fiatal. Önkéntes munkájukat az intézmény munkatársai is segítették.
* A sátoraljaújhelyi helyszínen a helyi fiatalokat a miskolci ifi önkéntesek egy kisebb csapata erősítette. A program ideje alatt a csoport raktárát és az ifjúsági szállás közösségi terét rendezték, takarították.
* Miskolcon belül is több helyszínen zajlottak események. Az Árpád 90-ben kertrendezés, a Hajléktalanok Átmeneti Szállásán tisztasági festés, Lyukóvölgyben pedig járdakészítés valósult meg.

***Intézmények***

Intézményi ellátások tekintetében 18 telephelyen 31 intézménnyel vagyunk jelen, ahol összesen 483 munkavállalóval dolgozunk.

* **Intézményi ellátási formáink:**
	+ - Idősellátás: Salgótarján, Eger, Miskolc, Mátrafüred
		- Hajléktalan ellátás: Sátoraljaújhely, Miskolc, Hatvan, Mezőkövesd
		- Fogyatékkal élők ellátása: Tokaj, Heves, Miskolc
		- Biztos kezdet gyerekház: Ózd, Miskolc
		- Tanoda: Ózd, Pácin, Miskolc
		- Jelenlét típusú ellátás: Miskolc (Lyukóvölgy, Számozott utcák)
		- Játszótér: Miskolc
* **Intézményi férőhelyek**
	+ - Idős bentlakásos férőhely: 366 fő
		- Ápolási Otthon: 70 fő
		- Hajléktalan bentlakásos férőhely 150
		- Hajléktalan nappali 140 férőhely
		- Fogyatékos nappali: 35 férőhely
* **Intézményi önkéntesség**

Azokon a településeken, ahol intézményünk és önkéntes csoportunk is működik büszkén állíthatjuk, hogy egyre szorosabb együttműködés alakul ki közöttük. Önkéntesink rendszeresen részt vesznek az intézmények munkájának segítésében, intézményeink pedig a rendelkezésükre álló eszközökkel (pl. gépjármű) segítik az önkéntesek feladat ellátását. Az intézményeinkben dolgozó munkatársaink egyre több önkéntes feladatot vállalnak és szerencsére ez már nem csak az országos kampányok lebonyolítására igaz, hanem a mindennapjainkra is. Egyre több munkatársunk lép be a csoportokba aktív tagként is. Az intézményvezetőink jó példával járnak elő a kollégáink előtt, motiválják Őket az önkéntes feladatok végzésére, ami azon túl, hogy nagyon hasznos a rászorulók ill. a környezetünk számára nagyon jó csapatépítő tevékenység is tud lenni.

* **Belső pályázatok**
	+ - Több intézményünk élt a Máltai Szeretetszolgálat belső pályázatai által nyújtott lehetőségekkel és valósított meg ebből programokat.
		- Hevesen belső pályázaton 750.000 Ft-ot nyertünk. Ebből vásároltunk egy minőségi gyalogló padot korláttal, biztonsági hevederrel, és egy luxus masszázsfotelt. Így a testedzés napi programelemmé vált.
		- Miskolcon az Idősek Otthonában, az Ápolási Otthonban és a Gondviselés házában élők számára a „Kerekítsd fel” pályázat keretein belül elnyert 624 145 Ft-ból tudtunk karácsonyi ünnepségeket szervezni, és valamennyi lakónak egy szerény ajándékkal kedveskedni.
* **Integrációs program és számadatai – ennek is látszani kellene a térképen**

Miskolcon 2022. július elsejével indult az integrációs program. Azok a családok, akik Miskolcon szerettek volna maradni a háború ideje alatt vagy nem tudtak már az otthonaikba visszatérni csatlakozhattak.

A programban egy évig maradhatnak a családok ez alatt az egy év alatt minden segítséget megkapnak a menekültek ahhoz, hogy Miskolcon tudjanak maradni. Családgondozót kaptak maguk mellé, akik segítik minden egyes lépésüket, hogy eltudjanak igazodni a magyar társadalom minden szegmensében. Albérleteket biztosítunk nekik (piaci alapon civilektől béreli a MMSZ az albérleteket.) amit egy évig fizetünk számukra rezsi költséggel együtt. Havonta kap a család minden tagja anyagi létfenntartási támogatás, segítjük anyagilak a gyermekek iskolakezdését, illetve ruha pénz támogatási is kapnak.

A gyermekeket a megfelelő iskolarendszerbe integráljuk. Tartjuk folyamatosan az intézményekkel a kapcsolatot az előre haladásuk érdekében. Egy tanár kolléga pedig folyamatosan segít az esetleges elakadásokban.

A felnőtteknek segítjük a munkakeresésüket.

Közösségi programokat szervezünk a családoknak, amivel az a célunk, hogy a családok megismerjék egymást és kialakítsanak maguknak egy támogató közösséget.

 Azok a családok, aki számára már letelt az egy év elmondhatjuk, hogy kb. 60 százalékban maradtak Miskolcon vagy Magyarországon és maguknak tudtak tovább bérelni ingatlant és a munkájukat is megtudták tartani. Sokan elmentek más nyugat európai országokba, aminek az oka a nyomott magyarországi munkabérek voltak. Pár család visszament Ukrajna olyan területire, amit nem érint a fegyveres konfliktus.

**2023-ban 21 család vett részt a projektben ez 85 fő, amiből 30 gyermek.**

* **TOP-os pályázataink**

2023-ban Miskolcon két helyszínen futott TOP-os pályázatunk, melyek le is zárultak tavaly

Miskolc Megyei Jogú Város Önkormányzata pályázatai:

TOP 6.9.1-16-MI1-2020-00001 „Társadalmi együttműködés erősítése Lyukóvölgyben”

TOP 6.9.1-15-MI1-2016-00001 „Társadalmi integrációt elősegítő beavatkozások a Vasgyárban”

A projektek célja leszakadó és leszakadással veszélyeztetett városi területeken élők közösségi és egyéni szintű társadalmi réteg integrációja. A tevékenységek eredményeként a hátrányos helyzetű emberek életlehetőségei javulnak, elérhetővé válnak a foglalkoztatást, társadalmi integrációt, közösségfejlesztést, oktatást, iskolai felzárkózást, családsegítést, gyermekjóléti szolgáltatást, életvezetési tanácsadást, egyéni fejlesztést és szociális munkát biztosító programok.

* + - Lyukóvölgy:

A pályázat megvalósításában 2020.11.01.-2023.11.30. között MESZEGYI-vel együtt konzorciumi partnerként vettünk részt.

Az MMSZE 2014 óta van jelen a szegregátumban, az egész völgyben élő 3000-3500 fős lakosság számára nyújt szolgáltatásokat. A három év alatt, a Málta által nyújtott szolgáltatásokat, programokat több mint 600 fő vette igénybe, vagyis a völgy teljes lakosságának 1/5-e megfordult nálunk.

* + - Számozott utcák (Vasgyár)

A projekt 2023. március 31-ei dátummal zárult le. Ebben a 3 hónapban rengeteg program és projekt adminisztráció valósult meg. Napi szinten valósult meg az ügyfélfogadás, 8-12 óra közötti időintervallumban a legkülönbözőbb szociális és egyéb ügyintézés, a délutáni időszakban családlátogatás. Ügyfeleink egy hónapban átlagosan 200 alkalommal keresik fel irodánkat segítségért.

* + - Tokaj

2023-ban Tokajban egy TOP-PLUSZ pályázat megvalósítása indult el, mely részben valósult meg a tavalyi év folyamán. Ennek keretein belül beszerzésre került a támogató szolgálat számára egy új mikrobusz ill. az intézmény fűtési rendszerének korszerűsítésére került sor, aminek keretében hőszivattyús fűtés lett kialakítva. A teljes befejezés 2024-ben fog megvalósulni, amikor átadásra kerül majd a külszíni foglalkoztató és a bejárathoz épített előtető is elkészül.

* **Jelenlétpontok felvetítése:**

Mit arról már valószínűleg mindenki hallott, és találkozott Velük, a Magyar Máltai Szeretetszolgálat egyéb más szervezetekkel társulva, szerepet vállal az ország 300 leghátrányosabb helyzetű településén zajló felzárkóztató programok megvalósításában. Ez az un. FETE program. A térképen láthatjátok, hogy a régiónkban hol találhatóak ezek a jelenlétpontok. Az Ő működésük bemutatása nem része a régiós beszámolónak, mert nem a régiókhoz tartoznak fenntartásban, hanem a Málta modellprogramjaihoz. Szó nélkül viszont nem szeretnénk elmenni mellettük, mert a közgyűlések kapcsán sokszor kérdés volt Tőletek, hogy hogyan is van az, hogy ott is van Málta és Ti nem tudtok róluk semmit ill, hogy kérhettek-e tőlük segítséget. Ezek a jelenlétpontok az adott településeken élő hátrányos helyzetű lakossággal foglalkoznak. Ehhez Ők szakemberekkel és meghatározott eszközparkkal rendelkeznek. Én mindenképpen bátorítanálak Titeket arra, hogy vegyétek fel velük a kapcsolatot, mert remélhetően ki tudtok Velük alakítani egy egymást segítő együttműködést.

* **Jelentősebb eseményeink 2023-ban**
	+ - 25. éves évfordulóját ünnepelte a miskolci Idősek Otthona. A jeles ünnep alkalmából Kozma Imre atya celebrált szentmisét, melyen a munkatársak és az intézmény lakói közösen vettek részt.
		- 15 éves évfordulóját ünnepelte a salgótarjáni Idősek Otthona, ahol a szentmisét követően a lakók és a munkatársaink közös műsora emelte az ünnepség hangulatát.
		- 10 éves évfordulóját ünnepelte a pácini tanodák, ahol a tanodánkba járó gyermekek ünnepi műsorral örvendeztették meg a jelenlévőket.
* **Ambrózia díj**

2023-ban áldozatos munkájuk elismeréseként régiónkból három kollégánk részesülhet Ambrózia díjban: Gombárné Frank Erika a miskolci Idősek Otthonának vezető ápolója, Oláhné Váradi Emese az ózdi tanodánk vezetője, és Fülöp Bertalanné az abasári csoportunk vezetője.

2023 április 3-án Törökországot földrengés sújtotta, ami nagyon sok halálos áldozatot is követelt. A Régióközpontunk kollégája Farkas Péter Zsozsó nevű kutyájával 1 hetet töltött kint áldozatok után kutatva.

**Köszönöm a figyelmet!**

**2024 évi terveink**

***Csoportok:***

2024-re vonatkozólag, nagyon fontosnak tartjuk, hogy tovább erősítsük az önkéntes koordinátoraink és a csoportok közötti együttműködést. Kérjük a csoportok vezetőit és munkatárasait, hogy keressék Őket és vegyék igénybe a segítségüket. Nagy segítségetekre lehetnek például az ifi önkéntesség fejlesztésében is, mert ebben már nagy gyakorlatot szereztek a tavalyi év folyamán. Bátran keressétek meg a környezetetekben lévő oktatási intézményeket és a kollégáink, de akár én magam is, ha kell segítek abban, hogy ki tudjon alakulni egy tartós együttműködés.

Nagyon fontos lenne, hogy minden csoportunk elvégezze a tagrevízióját, mert az idei közgyűlések összehívásakor sokan meglepődtetek a Máltában nyilvántartott aktív tagok létszámán. Ez a közgyűléskor bizony befolyásolja a határozatképességet ill. a küldöttek számát. Saját magatoknak is nagy segítség lesz a későbbiekben, ha ez rendbe tevődik. Ill. csak biztatni tudlak Titeket, hogy a ténylegesen dolgozó munkatársaitokat pedig vegyétek fel az aktív tagok közé, mert ez a taglétszám tükrözné a csoport aktivitását, működését.

Az ingatlanok tekintetében is van tennivalónk, ennek rendbetételét célul tűztük ki. Nem biztos, hogy 2024-ben minden meg tud valósulni, de szeretnénk, ha legalább elindulna a folyamat a legfontosabb fejlesztések, hogy minden csoportunknak legyen stabil helye, az megvalósulna.

Készülünk a júliusi Mátraverebélyi zarándoklatra, ahová nagy szeretettel várjuk majd Titeket.

Ezen túl biztos, hogy több zarándoklatra is készülnek a csoporttagjaink, például többen megyünk idén is Csíksomlyóra.

A zarándoklathoz csatlakozva kérem a csoportjainkat, hogy igyekezzenek minél nagyobb hangsúlyt fektetni a lelki feltöltődésükre, mert ez nagyon fontos. Legyetek sokat együtt és ne csak akkor, amikor dolgozok, hanem találkozzatok csak úgy csapatként is. Fontos a közösségépítés.

Járjatok nyitott szemmel és keressetek támogatókat. A Régióközpontból mi csak annyi és olyan adománnyal tudunk támogatni Titeket, amit mi kapunk, de a Ti kezetekben is ott van a lehetőség a gyűjtésre. Gondoljatok ki kampányokat, és ha kell segítség hozzá a koordinátorainkra számíthattok a szervezés segítésében.

A csoportjaink is, mint ahogy az intézményeink is élhetnek a belső pályázatok nyújtotta lehetőségekkel. Ha van egy jó gondolatotok, amivel segíthettek és ehhez szükség lenne anyagi forrásra jelezzétek és lehet pályázni akár az adományozz.hu, akár a „kerekítsd fel” kampányban. A beszámolókban hallhattátok, hogy a jó gondolatotok bizony megvalósulhatnak belőle.

**Intézmények**

Legfontosabb talán megemlítenem, hogy 2024-ben újabb intézményekkel fog bővülni a Régiónk.

Július 1-ével átvesszük az eddig SZGYF-által fenntartott tokaji szociális otthont. Ez egy 150 férőhelyes intézmény, aminek az átvételével Tokajban a Málta meglehetősen nagy súllyal lesz már jelen.

Szeptember 1-ével indul majd Kiskörén a támogató szolgálatunk, ami a hevesi támogató szolgálatunkhoz csatlakozva fog majd működni.

A tokaji intézmény átvételéig és a kiskörei elindításáig sok-sok feladat vár még ránk, a határidők rövidek, de egy nagyon jól felkészült rutinos kollégáink dolgoznak a régiónkban, akik ezt ügyesen és időben meg fogják valósítani.

Befejezésre vár még, ahogy mondtam a tokaji TOP PLUSZ pályázatunk, ahol a külszíni foglalkoztató és az előtető elkészítése már folyamatban van. Ennek várható befejezése…

Árpád 90?

Néhány intézményünkben terveztünk leginkább felújításokat érintő beruházásokat. Ilyen például Salgótarjánban a Petőfi úti telephely nyílászáróinak cseréje.

Ezeknek anyagi vonzatáról Hegyes Andra bővebben fog majd beszámolni.